Porshe za Davenport (11/10/04) - 2004-10-11
U finalu turnira u Filderstadtu Amelie Mauresmo predala meč protiv Lindsay Davenport zbog ozljede
Amerikanka Lindsay Davenport osvojila je novi Porshe pobjedom u finalu turnira u Filderstadtu. Nagradu joj je ‘umotala’ prva igračica svijeta Amelie Mauresmo koja se ozljedila u drugom setu pri rezultatu 3-1 za Davenport. Prvi set također je pripao američkoj tenisačici. Kod tenisača...Robin Soderling iz Švedske pobjednik je ATP turnira u Lyonu. Do svoje prve turnirske pobjede 20-godišnji Soderling je došao jučerašnjim trijumfom nad Belgijancem Xavierom Malisseom, 6-2, 3-6 i 6-4. Čeh Jiri Novak pobjednik je, pak, Otvorenog prvenstva Japana. U finalu turnira Novak je svladao Amerikanca Taylora Denta čime mu je pripao ček na 118 tisuća dolara. To je inače bila šesta turnirska pobjeda češkog tenisača. Iz Formule jedan...Michael Schumacher ponovno se vratio na vrh pobjedničkog postolja. Njemački vozač bio je najbrži na Velikoj nagradi Japana što je njegova 83-ća pobjeda u karijeri. Drugo mjesto pripalo je njegovom bratu Ralphu Schumacheru, a treći je bio Jenson Button. Prije posljednje utrke, Velike nagrade Brazila, glavna je nepoznanica tko će osvojiti drugo mjesto u momčadskoj konkurenciji. BAR je drugi sa 116 bodova, a Renault 100.